Avis juridique important

|

31990L0656

Neuvoston direktiivi 90/656/ETY, annettu 4 päivänä joulukuuta 1990, siirtymäkauden toimenpiteistä sovellettaessa Saksassa tiettyjä yhteisön ympäristönsuojelualan säädöksiä

Virallinen lehti nro L 353 , 17/12/1990 s. 0059 - 0064 Suomenk. erityispainos Alue 15 Nide 10 s. 0019  Ruotsink. erityispainos Alue 15 Nide 10 s. 0019

NEUVOSTON DIREKTIIVI,annettu 4 päivänä joulukuuta 1990,siirtymäkauden toimenpiteistä sovellettaessa Saksassa tiettyjä yhteisön ympäristönsuojelualan säädöksiä (90/656/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 130 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan talousyhteisö on antanut useita ympäristönsuojelualan säädöksiä,Saksan yhdistymisen jälkeen yhteisön lainsäädäntö on välittömästi voimassa entisen Saksan demokraattisen tasavallan alueella,on osoittautunut välttämättömäksi ottaa huomioon tämän alueen ympäristön erityinen tila,Saksalle on tämän vuoksi varattava erityinen siirtymäkausi tiettyjen tällä alueella voimassa olevien säädösten mukauttamiseksi yhteisön lainsäädäntöön,tätä tarkoitusta varten säädettävien poikkeussäännösten on oltava määräaikaisia ja niiden häiriö yhteismarkkinoiden toimintaan ja erityisesti kilpailuedellytyksiin on oltava mahdollisimman vähäinen; poikkeusjärjestelyt eivät koske uusia laitoksia,ympäristön tila entisen Saksan demokraattisen tasavallan alueella edellyttää huomattavia parannustoimenpiteitä yhteisön lainsäädännön laatuvaatimusten, raja-arvojen ja muiden ympäristönsuojeluvelvoitteiden täyttämiseksi,mukauttamiselle tarpeellinen aika riippuu toisaalta tämän alueen lähtökohtatilanteesta ja toisaalta yhteisön vaatimuksiin mukauttamiseen tarvittavista toimenpiteistä; siirtymäkausille ei siten voi määrätä yhtenäistä kestoa,tarvittavien toimenpiteiden toteuttaminen tämän direktiivin eri soveltamisalueilla edellyttää usein paitsi tuotannon muutoksia myös uusien laitosten rakentamista; nämä toimenpiteet edellyttävät asianmukaista hallintorakennetta ja mittaus- ja valvontaverkoston luomista; siten useiden vuosien siirtymäkaudet ovat tarpeen yhteisön ympäristöalan lainsäädännön mukaisen tason saavuttamiseksi, jaottaen huomioon säännöksiä ja ympäristön tilaa koskevan tiedon tason entisen Saksan demokraattisen tasavallan alueella, ei ole mahdollista lopullisesti määrätä mukautuksista eikä poikkeusjärjestelyistä; tämän tilanteen myöhemmän kehityksen huomioon ottamiseksi on säädettävä yksinkertaistetusta menettelystä perustamissopimuksen 145 artiklan kolmannen luetelmakohdan mukaisesti,ON ANTANUT TÄMÄN DIREKTIIVIN:1 artikla Pintavesien laatu 1 Poiketen siitä mitä direktiivissä 75/440/ETY(4) ja direktiivissä 79/869/ETY(5) säädetään, Saksa voi määrätä, että entisen Saksan demokraattisen tasavallan alueella pintaveden laatuvaatimuksia, määritysmenetelmiä sekä näytteenotto- ja analysointitiheyttä koskevien säännösten osalta on noudatettava mainittuja direktiivejä viimeistään 31 päivästä joulukuuta 1995.2 Saksa antaa komissiolle viimeistään 31 päivänä joulukuuta 1992 parannussuunnitelman, josta ilmenevät ne keinot, joilla 1 kohdassa tarkoitettujen direktiivien tavoitteet voidaan saavuttaa annetussa ajassa.2 artikla Uimaveden laatu Poiketen siitä, mitä direktiivissä 76/160/ETY(6) säädetään, Saksa voi määrätä, että mainitun direktiivin velvoitteita on noudatettava entisen Saksan demokraattisen tasavallan alueella viimeistään 31 päivästä joulukuuta 1993.3 artikla Vaarallisten aineiden päästöt 1 Poiketen siitä, mitä direktiiveissä 76/464/ETY(7), 82/176/ETY(8), 83/513/ETY(9), 84/156/ETY(10), 84/491/ETY(11), 86/280/ETY(12) ja 88/347/ETY(13) säädetään, Saksa voi soveltaa edellä mainittujen direktiivien määräyksiä entisen Saksan demokraattisen tasavallan alueella Saksan yhdistymisajankohtana olemassa olleisiin teollisuuslaitoksiin viimeistään 31 päivästä joulukuuta 1992.2 Olemassa olevaa yritystä, joka lisää huomattavasti aineiden käsittelykapasiteettiaan, pidetään direktiivin 86/280/ETY 2 artiklan g alakohdan tarkoittamana uutena yrityksenä.3 Edellä mainittuja 1 ja 2 kohtaa sovelletaan direktiivin 86/280/ETY osalta ainoastaan sen liitteessä II mainittuihin aineisiin.4 Direktiivin 84/156/ETY 4 artiklassa ja direktiivin 86/280/ETY 5 artiklassa tarkoitettujen erityisohjelmien on oltava laaditut ja saatetut voimaan viimeistään 31 päivänä joulukuuta 1992.4 artikla Kalanviljelyvedet Poiketen siitä, mitä direktiivissä 78/659/ETY(14) säädetään, Saksa voi määrätä, että mainitun direktiivin velvoitteita on noudatettava entisen Saksan demokraattisen tasavallan alueella viimeistään 31 päivästä joulukuuta 1992.5 artikla Luonnonvaraiset linnut Poiketen siitä, mitä direktiivissä 79/409/ETY(15) säädetään, Saksa voi määrätä, että mainitun direktiivin 3 ja 4 artiklan velvoitteiden mukaiset suojatoimenpiteet on saatettava voimaan entisen Saksan demokraattisen tasavallan alueella viimeistään 31 päivänä joulukuuta 1992.Saksa nimeää kuuden kuukauden kuluessa yhdistymisajankohdastaan ne alueet, jotka se aikoo luokitella erityissuoja-alueiksi.Mainitun direktiivin 3 ja 4 artiklan mukaisten suoja-toimenpiteiden voimaan saattamiseen asti Saksa varmistaa, että julkinen valta ei toimenpiteillään vaikuta haitallisesti suoja-alueiden ympäristönsuojelumahdollisuuksiin.6 artikla Pohjavesien suojelu pilaantumiselta 1 Poiketen siitä, mitä direktiivissä 80/68/ETY(16) säädetään, Saksa voi määrätä, että mainitun direktiivin luetteloiden I ja II mukaisten aineiden päästöjä koskevia velvoitteita on noudatettava entisen Saksan demokraattisen tasavallan alueella viimeistään 31 päivästä joulukuuta 1995.2 Direktiivin 80/68/ETY 15 artiklassa tarkoitetut lupatiedostot on saatava valmiiksi niin pian kuin mahdollista ja joka tapauksessa ennen 1 kohdassa säädetyn määräajan päättymistä.3 Saksa antaa komissiolle viimeistään 31 päivänä joulukuuta 1992 direktiivin 80/68/ETY mukaisen parannussuunnitelman niistä keinoista, jotka ovat tarpeellisia luettelon I mukaisten aineiden päästöjen ehkäisemiseksi ja luettelon II mukaisten aineiden päästöjen rajoittamiseksi tässä artiklassa tarkoitettuihin pohjavesiin.7 artikla Ihmisten käytettäväksi tarkoitetun veden suojelu 1. Poiketen siitä, mitä direktiivissä 80/778/ETY(17) säädetään, Saksa voi määrätä, että mainitun direktiivin velvoitteita on noudatettava entisen Saksan demokraattisen tasavallan alueella viimeistään 31 päivästä joulukuuta 1995. Saksa pyrkii kuitenkin noudattamaan tätä tavoitetta jo 31 päivästä joulukuuta 1991 alkaen. Jos direktiivin 80/778/ETY laatuvaatimuksia ei tähän ajankohtaan mennessä ole saavutettu, Saksa antaa välittömästi komissiolle kaikki tarpeelliset tiedot ja parannusohjelman, josta ilmenevät ne toimenpiteet, joilla direktiivin tavoitteiden saavuttaminen viimeistään 31 päivänä joulukuuta 1995 voidaan varmistaa.8 artikla Rikkidioksidi ja leijuma sekä ilmanlaatu 1. Poiketen siitä, mitä direktiivissä 80/779/ETY(18) säädetään, Saksa voi määrätä, että entisen Saksan demokraattisen tasavallan alueella mainitun direktiivin:- 3 artiklan 1 kohdan velvoitteita on noudatettava viimeistään 31 päivästä joulukuuta 1991,- 3 artiklan 2 kohdan velvoitteita, joita oli noudatettava 1 päivästä lokakuuta 1982 ja 1 päivästä huhtikuuta 1986, on noudatettava viimeistään 31 päivästä joulukuuta 1991 ja 31 päivästä joulukuuta 1995.9 artikla Suuronnettomuuksien vaarat 1 Poiketen siitä, mitä direktiivissä 82/501/ETY(19) säädetään, Saksa voi määrätä, että mainitun direktiivin Saksan yhdistymisajankohtana olemassa olleita teollista toimintaa koskevia velvoitteita on noudatettava entisen Saksan demokraattisen tasavallan alueella viimeistään 1 päivästä heinäkuuta 1992.2 Edellä 1 kohdassa tarkoitetun teollisen toiminnan osalta Saksa voi määrätä, että direktiivin 82/501/ETY 9 artiklan 4 kohdassa ja direktiivin 87/216/ETY(20) 2 artiklan 2 kohdassa tarkoitettu täydentävä ilmoitus on esitettävä toimivaltaiselle viranomaiselle viimeistään 1 päivänä heinäkuuta 1994.10 artikla Ilman lyijypitoisuus Poiketen siitä, mitä direktiivissä 82/884/ETY(21) säädetään, Saksa voi määrätä, että entisen Saksan demokraattisen tasavallan alueella mainitun direktiivin osalta:- 3 artiklan 1 kohdassa tarkoitettua velvoitetta on noudatettava viimeistään 31 päivästä joulukuuta 1991,- 3 artiklan 2 kohdassa tarkoitettua ilmoitusvelvoitetta komissiolle on noudatettava viimeistään 31 päivästä joulukuuta 1991,- 3 artiklan 3 kohdan ensimmäisessä virkkeessä tarkoitettujen jatkuvien parannussunnitelmien toimitusvelvoitetta komissiolle on noudatettava viimeistään 31 päivästä joulukuuta 1992,- 3 artiklan 3 kohdan kolmannessa virkkeessä tarkoitettujen raja-arvojen saavuttamisvelvoite on täytettävä viimeistään 1 päivänä heinäkuuta 1994.11 artikla Teollisuuslaitosten aiheuttama ilman pilaantuminen Poiketen siitä, mitä direktiivissä 84/360/ETY(22) säädetään, Saksa voi määrätä, että mainitun direktiivin 2 artiklan 3 alakohdan olemassa olevan laitoksen määritelmän ajankohtana on entisen Saksan demokraattisen tasavallan alueella pidettävä Saksan yhdistymisajankohtaa.12 artikla Ilmanlaatustandardit typpidioksidille Poiketen siitä, mitä direktiivissä 85/203/ETY(23) säädetään, Saksa voi määrätä, että entisen Saksan demokraattisen tasavallan alueella mainitun direktiivin osalta:- 3 artiklan 1 kohdassa tarkoitetun ilman typpidioksidipitoisuuden raja-arvon saavuttamisvelvoite on täytettävä viimeistään 31 päivänä joulukuuta 1991,- 3 artiklan 2 kohdassa tarkoitetut määräajat lykätään enintään 31 päivään joulukuuta 1991 asti,- 3 artiklan 2 kohdan toisen alakohdan ensimmäisessä virkkeessä tarkoitetun parannussuunnitelman toimittamisajankohdaksi vahvistetaan viimeistään 31 päivä joulukuuta 1992,- 3 artiklan 2 kohdan lopussa tarkoitettu enimmäismääräaika lykätään enintään 31 päivään joulukuuta 1995 asti.13 artikla Jäteöljyhuolto Poiketen siitä, mitä direktiivissä 87/101/ETY(24) säädetään, Saksa voi määrätä, että mainitun direktiivin 3 artiklassa tarkoitettuna ajankohtana on entisen Saksan demokraattisen tasavallan alueella pidettävä Saksan yhdistymisajankohtaa.14 artikla Asbestin aiheuttama ympäristön pilaantuminen Poiketen siitä, mitä direktiivissä 87/217/ETY(25) säädetään, Saksa voi määrätä, että entisen Saksan demokraattisen tasavallan alueella edellä mainitun direktiivin osalta:- 14 artiklan 1 kohdassa tarkoitettuja velvoitteita on noudatettava viimeistään 31 päivästä joulukuuta 1991,- 14 artiklan 2 kohdassa tarkoitettuja velvoitteita on noudatettava viimeistään 30 päivästä kesäkuuta 1993.15 artikla Suurista polttolaitoksista ilmaan pääsevien epäpuhtauspäästöjen rajoittaminen 1 Poiketen siitä, mitä direktiivissä 88/609/ETY(26) säädetään, Saksa voi määrätä, että entisen Saksan demokraattisen tasavallan alueella mainitun direktiivin osalta:- 2 artiklan 9 ja 10 alakohdassa oleva päivämäärä 1 päivä heinäkuuta 1987 korvataan päivämäärällä 1 päivä heinäkuuta 1990,- 3 artiklan 1 kohdan päivämäärä 1 päivä heinäkuuta 1990 päästöjen vähentämistä koskevien ohjelmien laatimiseksi korvataan päivämäärällä 1 päivä heinäkuuta 1992.2 Direktiivin 88/609/ETY liitteen I Saksaa koskevia tietoja muutetaan seuraavasti:">TAULUKON PAIKKA>"3 Direktiivin 88/609/ETY liitteen II Saksaa koskevia tietoja muutetaan seuraavasti:">TAULUKON PAIKKA>"16 artikla Jätteet 1 Poiketen siitä, mitä direktiivin 75/442/ETY(27) 8 artiklassa ja direktiivin 78/319/ETY(28) 9 artiklassa säädetään, Saksa voi toteuttaa olemassa olevia laitoksia lukuun ottamatta tarpeelliset toimenpiteet siten, että näitä velvoitteita on noudatettava entisen Saksan demokraattisen tasavallan alueella viimeistään 31 päivästä joulukuuta 1995.2 Saksa antaa komissiolle viimeistään 31 päivänä joulukuuta 1991 parannussuunnitelmat direktiivin 75/442/ETY 6 artiklan ja direktiivin 78/319/ETY 12 artiklan mukaisten velvoitteiden täyttämiseksi ja 1 kohdan määräajan noudattamiseksi.17 artikla Tiedoksi antaminen Saksa antaa välittömästi komissiolle tiedoksi ne toimenpiteet, joihin se on ryhtynyt 1 16 artiklojen soveltamiseksi; Komissio ilmoittaa niistä muille jäsenvaltioille ja Euroopan parlamentille.18 artikla 1 Tätä direktiiviä sovellettaessa voidaan hyväksyä ilmeisten aukkojen täyttämiseksi mukautuksia toimenpiteisiin samoin kuin teknisiä mukautuksia tähän direktiivin.2 Mukautusten tavoitteena on oltava varmistaa yhteisön säännöstön yhdenmukainen soveltaminen tämän direktiivin soveltamisalalla entisen Saksan demokraattisen tasavallan alueella ottaen huomioon alueella vallitsevan erityistilanteen ja ne erityiset vaikeudet, joita säännöstön soveltaminen aiheuttaa.Mukautusten on noudatettava tämän säädöksen periaatteita ja liityttävä kiinteästi johonkin tässä direktiivissä säädettyyn poikkeukseen.3 Edellä 1 kohdassa tarkoitetut toimenpiteet voidaan hyväksyä:- 1 artiklan osalta direktiivin 79/869/ETY 11 artiklassa säädetyn menettelyn mukaisesti,- 2 artiklan osalta direktiivin 76/160/ETY 11 artiklassa säädetyn menettelyn mukaisesti,- 4 artiklan osalta direktiivin 78/659/ETY 14 artiklassa säädetyn menettelyn mukaisesti,- 5 artiklan osalta direktiivin 79/409/ETY 17 artiklassa säädetyn menettelyn mukaisesti,- 7 artiklan osalta direktiivin 80/778/ETY 15 artiklassa säädetyn menettelyn mukaisesti,- 8 artiklan osalta direktiivin 80/779/ETY 14 artiklassa säädetyn menettelyn mukaisesti,- 9 artiklan osalta direktiivin 82/501/ETY 16 artiklassa säädetyn menettelyn mukaisesti,- 10 artiklan osalta direktiivin 82/884/ETY 11 artiklassa säädetyn menettelyn mukaisesti,- 12 artiklan osalta direktiivin 85/203/ETY 14 artiklassa säädetyn menettelyn mukaisesti,- 14 artiklan osalta direktiivin 87/217/ETY 12 artiklassa säädetyn menettelyn mukaisesti,- 16 artiklan osalta direktiivin 78/319/ETY 19 artiklassa säädetyn menettelyn mukaisesti.4 Sellaisia tapauksia varten, joihin 3 kohdassa tarkoitetut menettelyt eivät sovellu, 1 kohdassa tarkoitetut toimenpiteet voidaan toteuttaa jäljempänä säädettävän menettelyn mukaisesti, sen jälkeen kun on kutsuttu koolle jäsenvaltioiden edustajista koostuva tilapäinen komitea, jonka puheenjohtajana toimii komission edustaja.Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää suunnitelluista toimenpiteistä, jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.5 Edellä 1 ja 2 kohdassa tarkoitetuista mukautuksista ei voida päättää tässä direktiivissä säädettyjen kyseisten direktiivien täysimääräiselle soveltamiselle asetettujen lopullisten määräaikojen päättymisen jälkeen; mukautusten soveltaminen päättyy samana määräaikana. Mahdollisista tämän artiklan mukaisista täydennyksistä on päätettävä 31 päivään joulukuuta 1992 mennessä; niiden soveltaminen päättyy kyseisten direktiivien täysimääräiselle soveltamiselle asetettuihin lopullisiin määräaikoihin tai sellaisten puuttuessa viimeistään 31 päivänä joulukuuta 1995.6 Jos tässä direktiivissä tarkoitetun lopullisen määräajan siirtäminen osoittautuu välttämättömäksi, tätä määräaikaa voidaan siirtää 3 ja 4 kohtien osoittaman menettelyn mukaisesti, ei kuitenkaan 31 päivä joulukuuta 1995 jälkeiseen ajankohtaan.7 Jokainen jäsenvaltio voi vaikeuksien ilmaantuessa saattaa asian komission käsiteltäväksi. Komissio tutkii välittömästi asian ja esittää päätelmänsä sekä mahdollisesti tarvittavat toimenpiteet.19 artikla Tämä direktiivi on osoitettu kaikille jäsenvaltioille.Tehty Brysselissä 4 päivänä joulukuuta 1990Neuvoston puolestaPuheenjohtajaG. DE MICHELIS(1) EYVL N:o L 263, 26.9.1990, s. 42, sellaisena kuin se on muutettuna 25 päivänä lokakuuta 1990 ja 28 päivänä marraskuuta 1990(2) Lausunto on annettu 21 päivänä marraskuuta 1990(3) Lausunto on annettu 20 päivänä marraskuuta 1990(4) EYVL N:o L 194, 25.7.1975, s. 34(5) EYVL N:o L 271, 29.10.1979, s. 44(6) EYVL N:o L 31, 5.2.1976, s. 1(7) EYVL N:o L 129, 18.5.1976, s. 23(8) EYVL N:o L 81, 27.3.1982, s. 29(9) EYVL N:o L 291, 24.10.1983, s. 1(10) EYVL N:o L 74, 17.3.1984, s. 49(11) EYVL N:o L 274, 17.10.1984, s. 11(12) EYVL N:o L 181, 4.7.1986, s. 16(13) EYVL N:o L 158, 25.5.1988, s. 35(14) EYVL N:o L 222, 14.8.1978, s. 1(15) EYVL N:o L 103, 25.4.1979, s. 1(16) EYVL N:o L 20, 26.1.1980, s. 43(17) EYVL N:o L 229, 30.8.1980, s. 11(18) EYVL N:o L 229, 30.8.1980, s. 30(19) EYVL N:o L 230, 5.8.1982, s. 1(20) EYVL N:o L 85, 28.3.1987, s. 36(21) EYVL N:o L 378, 31.12.1982, s. 15(22) EYVL N:o L 188, 26.7.1984, s. 20(23) EYVL N:o L 87, 27.3.1985, s. 1(24) EYVL N:o L 42, 11.1.1987, s. 43(25) EYVL N:o L 85, 28.3.1987, s. 40(26) EYVL N:o L 336, 7.12.1988, s. 1(27) EYVL N:o L 194, 25.7.1975, s. 39.(28) EYVL N:o L 84, 31.3.1978, s. 43.


Avis juridique important

|

31974L0647

Neuvoston direktiivi 74/647/ETY, annettu 9 päivänä joulukuuta 1974, neilikkakääriäisten torjunnasta

Virallinen lehti nro L 352 , 28/12/1974 s. 0041 - 0042 Suomenk. erityispainos Alue 3 Nide 6 s. 0033  Kreikank. erityispainos: Luku 03 Nide 11 s. 0129  Ruotsink. erityispainos Alue 3 Nide 6 s. 0033  Espanjank. erityispainos: Luku 03 Nide 8 s. 0063  Portugalink. erityispainos: Luku 03 Nide 8 s. 0063

NEUVOSTON DIREKTIIVI,annettu 9 päivänä joulukuuta 1974,neilikkakääriäisten torjunnasta (74/647/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 43 ja 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettäneilikanviljelyllä on tärkeä asema yhteisön maataloudessa,haitalliset organismit vaikuttavat tuotokseen jatkuvasti,suojaamalla neilikanviljely haitallisilta organismeilta ei ainoastaan pystytä ylläpitämään nykyistä tuotantokapasiteettia, vaan myös parannetaan maatalouden tuottavuutta,torjuntatoimenpiteillä, joilla haitallisten organismien kulkeutuminen kuhunkin jäsenvaltioon pyritään estämään, on vain rajoitettu vaikutus, jos näitä organismeja ei samanaikaisesti ja järjestelmällisesti torjuta ja estetä leviämästä koko yhteisön alueella,neilikoille haitallisimpia organismeja ovat välimerenneilikkakääriäiset ja eteläafrikkalaiset neilikkakääriäiset,näitä haitallisia organismeja on tavattu useissa jäsenvaltioissa,jos ei toteuteta tehokkaita toimenpiteitä näiden haitallisten organismien torjumiseksi ja niiden leviämisen estämiseksi, ovat ne koko yhteisön alueen neilikanviljelylle pysyvä uhka, janäiden haitallisten organismien hävittämisestä on annettava yhteisön vähimmäissäännökset; jäsenvaltioilla on kuitenkin tarvittaessa oltava mahdollisuus antaa lisäsäännöksiä tai vähimmäissäännöksiä tiukempia säännöksiä,ON ANTANUT TÄMÄN DIREKTIIVIN,1 artikla Tämä direktiivi koskee niitä vähimmäistoimenpiteitä, jotka jäsenvaltioiden on toteutettava neilikkakääriäisten torjumiseksi ja niiden leviämisen estämiseksi.2 artikla Tässä direktiivissä neilikkakääriäisellä tarkoitetaan välimerenneilikkakääriäistä (Cacoecimorpha pronubana Hb.) ja eteläafrikkalaista neilikkakääriäistä (Epichoristodes acerbella (Walk.) (Diak.).3 artikla 1. Jäsenvaltioiden on varmistettava, että neilikoita (Dianthus L.) myydään ainoastaan, jos ne eivät ole neilikkakääriäisten saastuttamia, ja että neilikkakääriäisten saastuttamat neilikkaviljelmät käsitellään siten, että niiltä peräisin olevat neilikat eivät myytäessä ole enää saastuneita.2. Poiketen 1 kohdassa säädetystä neilikkakääriäisten lievästi saastuttamia leikkoneilikoita saa myydä 16 päivästä lokakuuta 30 päivään huhtikuuta.4 artikla Jäsenvaltioiden on kiellettävä neilikkakääriäisten hallussapito.5 artikla 1. Jäsenvaltiot voivat:a) myöntää poikkeuksia 3 ja 4 artiklassa tarkoitetuista toimenpiteistä silloin, kun on kyse tieteellisestä toiminnasta, kokeista ja valintatyöstä;b) 3 artiklasta poiketen sallia, että neilikkakääriäisten lievästi saastuttamia leikkoneilikoita saa myydä 1 päivästä toukokuuta 15 päivään lokakuuta.2. Jäsenvaltioiden on varmistettava, että 1 kohdassa tarkoitettuja poikkeuksia myönnetään ainoastaan, jos riittävä valvonta takaa sen, että ne eivät ole haitaksi neilikkakääriäisten torjunnalle eivätkä aiheuta vaaraa näiden haitallisten organismien leviämisestä.6 artikla Jäsenvaltiot voivat antaa lisäsäännöksiä tai edellytettyä tiukempia neilikkakääriäisten torjuntaa ja niiden leviämisen estämistä koskevia säännöksiä, jos tällaiset säännökset ovat tarpeen.7 artikla Jäsenvaltioiden on saatettava tämän direktiivin noudattamisen edellyttämät toimenpiteet voimaan yhden vuoden kuluessa sen tiedoksi antamisesta ja ilmoitettava tästä komissiolle viipymättä.8 artikla Tämä direktiivi on osoitettu kaikille jäsenvaltioille.Tehty Brysselissä 9 päivänä joulukuuta 1974.Neuvoston puolestaPuheenjohtajaCh. BONNET(1) EYVL N:o C 93, 7.8.1974, s. 87.(2) EYVL N:o C 116, 30.9.1974, s. 49.


Avis juridique important

|

31990L0168

Neuvoston direktiivi 90/168/ETY, annettu 26 päivänä maaliskuuta 1990, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun direktiivin 77/93/ETY muuttamisesta

Virallinen lehti nro L 092 , 07/04/1990 s. 0049 - 0050 Suomenk. erityispainos Alue 3 Nide 32 s. 0129  Ruotsink. erityispainos Alue 3 Nide 32 s. 0129

NEUVOSTON DIREKTIIVI,annettu 26 päivänä maaliskuuta 1990,kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun direktiivin 77/93/ETY muuttamisesta (90/168/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, ettäneuvosto on direktiivillä 77/93/ETY(3), sellaisena kuin se on viimeksi muutettuna direktiivillä 89/439/ETY(4), antanut kasvien tai kasvituotteiden haitallisten organismien jäsenvaltioihin kulkeutumisen estämiseen liittyviä suojatoimenpiteitä; kasvien suojelu näiltä haitallisilta organismeilta on ehdottoman tarpeellista maatalouden tuottavuuden lisäämiseksi, joka on yksi yhteisen maatalouspolitiikan tavoitteista,direktiivissä 77/93/ETY säädetään nykyisellään paitsi lähettäjäjäsenvaltioiden tarkastusten täytäntöönpanosta myös vastaanottajajäsenvaltioiden mahdollisuudesta tehdä tarkastuksia; toisia tarkastuksia on vähennettävä asteittain ja saavutettava tarkastusten osalta parempi tasapaino lähettäjäjäsenvaltion ja vastaanottajajäsenvaltion välillä antaen ensiksi mainitulle entistä enemmän vastuuta kasvien ja kasvituotteiden yhteisössä vapaan liikkuvuuden vuoksi, joka on maatalouden tuottavuuden olennainen osatekijä, ja joka edistää yhteisen maatalouspolitiikan moitteetonta toimintaa; sen vuoksi direktiivin 77/93/ETY 11 artikla on muutettava,on osoittautunut tarpeelliseksi parantaa direktiivin 77/93/ETY 15 artiklassa säädetyn suojalausekkeen toimintaa; sen jäsenvaltion, josta ongelma on peräisin, tulisi tavallisesti antaa suojatoimenpiteet ja komissiolle tulisi ilmoittaa kaikista tapauksista, joissa voidaan tarvita suojatoimenpiteiden antamista,ON ANTANUT TÄMÄN DIREKTIIVIN:1 artikla Muutetaan direktiiviä 77/93/ETY seuraavasti:1) Korvataan 11 artiklan 3 kohdan toisessa alakohdassa termit "yhteen kolmasosaan" termeillä "tiettyyn prosenttiosuuteen".2) Lisätään 11 artiklan 3 kohdan toiseen alakohtaan seuraava alakohta:"Tämä prosenttiosuus voidaan vahvistaa kasvien tai kasvituotteiden luokkien mukaan 16 a artiklassa säädetyn menettelyn mukaisesti. Sen on oltava alempi kuin 33 % ja sitä vähennetään asteittain aina nollaan asti, jolloin jäsenvaltiot ovat saattaneet voimaan uudet tarkastusta koskevat yksityiskohtaiset säännöt niiden säännösten mukaisesti, jotka on tarkoitettu sisämarkkinoiden saavuttamisen varmistamiseksi."3) Liitetään 11 artiklaan seuraava kohta:"3 a. Edellä 1 kohdan a alakohdassa tarkoitetut ilmoitusasiakirjojen tarkastukset ja 1 kohdan e alakohdassa tarkoitetut tunnistettavuustarkastukset suoritetaan ainoastaan silloin kun ja siinä paikassa jossa tullimuodollisuudet ja muut tavaroiden liikkumiseen liittyvät hallinnolliset muodollisuudet toteutetaan. Jäljempänä 16 a artiklassa säädettyä menettelyä noudattaen päätetään mikä prosenttiosuus lähetyksestä on saatettava satunnaisten pistokokein tehtävien ilmoitusasiakirjojen tarkastusten ja tunnistettavuustarkastusten alaiseksi kasvien tai kasvituotteiden luokan mukaan. Tätä prosenttiosuutta vähennetään asteittain aina nollaan asti, jolloin jäsenvaltiot ovat saattaneet voimaan uudet tarkastusta koskevat yksityiskohtaiset säännöt niiden säännösten mukaisesti, jotka on tarkoitettu sisämarkkinoiden saavuttamisen varmistamiseksi."4) Korvataan 15 artiklan 1 kohta seuraavalla tekstillä:"1 a) Kunkin jäsenvaltion on ilmoitettava komissiolle ja muille jäsenvaltioille viipymättä sellaisten haitallisten organismien todellisesta tai epäillystä esiintymisestä, joiden ei ole tiedetty aiemminesiintyneen sen alueella. Sen on ilmoitettava komissiolle ja muille jäsenvaltioille myös suojatoimenpiteistä, jotka se on toteuttanut tai joita se aikoo toteuttaa. Näiden toimenpiteiden on muun muassa oltava luonteeltaan sellaisia, että ne estävät kyseisen haitallisen organismin leviämisvaaraa muiden jäsenvaltioiden alueelle,b) sellaisten kolmansista maista peräisin olevien kasvien, kasvituotteiden ja muiden tavaroiden lähetysten osalta, joiden katsotaan aiheuttavan a alakohdassa tarkoitettujen haitallisten organismien välitöntä kulkeutumis- tai leviämisvaaraa, kyseisen jäsenvaltion on toteutettava viipymättä tarvittavat toimenpiteet yhteisön alueen suojelemiseksi tältä vaaralta ja ilmoitettava asiasta komissiolle ja muille jäsenvaltioille,c) jos jäsenvaltio arvioi, että on olemassa muu välitön vaara kuin b kohdassa tarkoitettu, sen on ilmoitettava komissiolle ja muille jäsenvaltioille viipymättä toimenpiteistä, jotka se toivoisi toteutettavan. Jos se arvioi, että näitä toimenpiteitä ei toteuteta riittävässä määräajassa haitallisen organismin sen alueelle kulkeutumisen tai siellä leviämisen estämiseksi, se voi toteuttaa väliaikaisia toimenpiteitä, joita se pitää tarpeellisina, niin kauan kun komissio ei ole päättänyt toimenpiteistä 2 kohdan mukaisesti.Komissio esittää neuvostolle selvityksen tämän säännöksen toiminnasta sekä mahdolliset ehdotukset 31 päivään joulukuuta 1992 mennessä."5) Lisätään 15 artiklaan seuraava kohta:"3 Yksityiskohtaiset säännöt 1 kohdan soveltamisesta annetaan tarvittaessa 16 a artiklassa säädettyä menettelyä noudattaen."2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1991 mennessä.3 artikla Tämä direktiivi on osoitettu kaikille jäsenvaltioille.Tehty Luxemburgissa 26 päivänä maaliskuuta 1990.Neuvoston puolestaPuheenjohtajaM. O'KENNEDY(1) EYVL N:o C 117, 4.5.1988, s. 11(2) EYVL N:o C 187, 18.7.1988, s. 213(3) EYVL N:o L 26, 31.1.1977, s. 20(4) EYVL N:o L 212, 22.7.1989, s. 106


Avis juridique important

|

31998L0020

Neuvoston direktiivi 98/20/EY, annettu 30 päivänä maaliskuuta 1998, kansainvälisen siviili-ilmailun yleissopimuksen liitteessä 16 (toinen painos 1988) olevan 1 niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta annetun direktiivin 92/14/ETY muuttamisesta

Virallinen lehti nro L 107 , 07/04/1998 s. 0004 - 0009

NEUVOSTON DIREKTIIVI 98/20/EY,annettu 30 päivänä maaliskuuta 1998,kansainvälisen siviili-ilmailun yleissopimuksen liitteessä 16 (toinen painos 1988) olevan 1 niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta annetun direktiivin 92/14/ETY muuttamisesta EUROOPAN UNIONIN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan,ottaa huomioon komission ehdotuksen (1),ottaa huomioon talous- ja sosiaalikomitean lausunnon (2),noudattaa perustamissopimuksen 189 c artiklassa määrättyä menettelyä (3),sekä katsoo, että1) direktiivin 92/14/ETY (4) säännösten päätarkoituksena on rajoittaa tietyntyyppisten siviilikäytössä olevien ääntä hitaammin lentävien suihkukoneiden liikennöintiä,2) direktiivin tärkeimpien osien tarkentamisella olisi poistettava direktiivin tavoitteeseen ja soveltamisalaan liittyvät epätarkkuudet,3) tämä direktiivi ei poista yksittäisiltä jäsenvaltioilta mahdollisuutta vedota yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen 2408/92 (5) asiaan liittyviin säännöksiin niiden sisältämien ehtojen mukaisesti,4) Berliinin kaupunkikeskittymää palvelevien lentoasemien poikkeuksellisen historiallisen tilanteen vuoksi sekä koska Berliini-Tegelin ja Berliini-Tempelhofin lentoasemat sijaitsevat lähellä kaupungin keskustaa, on perusteltua jättää nämä kaksi lentoasemaa tilapäisesti direktiivin 92/14/ETY eräiden säännösten soveltamisen ulkopuolelle,5) on tarpeen kunnioittaa kehitysmaissa rekisteröidyille lentokoneille myönnetyn poikkeuksen alkuperäistä tarkoitusta; tämän direktiivin asianomaisia säännöksiä olisi siten tätä varten selvennettävä,6) jostakin kehitysmaasta olevalle lentokoneelle myönnetyn poikkeuksen olisi hyödytettävä vain kyseistä kehitysmaata,7) on tarpeen selventää taloudellisista syistä myönnettävän poikkeuksien soveltamisalaa,8) olisi selvennettävä, että jäsenvaltio voi laatia vaatimusten vastaisten lentokoneiden asteittaiselle käytöstä poistamiselle aikataulun ainoastaan siinä jäsenvaltiossa rekisteröityjen lentokoneiden osalta,9) jotkin jäsenvaltiot ovat tehneet kolmansien maiden lentoliikenteen harjoittajien kanssa sopimuksia, joissa näille on myönnetty samankaltainen poikkeus 2 luvun soveltamisalaan kuuluvien lentokoneiden asteittaisesta rekisteristä poistamisesta kuin yhteisön lentoliikenteen harjoittajille; ei ole asianmukaista kumota kyseisiä sopimuksia,10) on välttämätöntä pitää direktiivin 92/14/ETY liite ajan tasalla ja tehdä siihen muutokset ajallaan; tämän vuoksi komission olisi laadittava muutokset sääntelykomitean avustamana,11) direktiivin 92/14/ETY 3 artiklassa säädetään kehitysmaissa rekisteröityjä lentokoneita koskevista poikkeuksista; tällaisen poikkeuksen saaneet lentokoneet on lueteltu kyseisen direktiivin liitteessä,12) on tarpeen muuttaa direktiivin 92/14/ETY liitettä lisäämällä siihen tiettyjä lentokoneita, jotka täyttävät poikkeuksen myöntämiselle asetetut edellytykset ja jotka eivät direktiiviä annettaessa sisältyneet siihen; on myös tarpeen poistaa luettelosta maininnat tietyistä lentokoneista, jotka on poistettu käytöstä, jotka ovat tuhoutuneet tai eivät muuten enää täytä poikkeuksen myöntämiselle asetettuja edellytyksiä,13) on välttämätöntä estää rekisteröinnin väärinkäyttö; tämän direktiivin liitteessä mainitaan nyt kunkin lentokoneen kohdalla valmistajan tälle yksittäiselle lentokoneelle antama sarjanumero,14) on varmistettava, että yhteisön lainsäädännön rikkomukset johtavat seuraamuksiin, jotka ovat tehokkaita, suhteellisia ja vaikuttavia, ja15) vuoden 1994 liittymisasiakirjan mukaisesti Itävallan on noudatettava direktiivin 92/14/ETY säännöksiä 1 päivästä huhtikuuta 2002 lähtien,ON ANTANUT TÄMÄN DIREKTIIVIN:1 artikla Muutokset Muutetaan direktiivi 92/14/ETY seuraavasti:1) Lisätään 1 artiklaan uusi 3 kohta seuraavasti:"3. Tässä direktiivissä tarkoitetaan:`lentoliikenteen harjoittajalla` lentoliikenneyritystä, jolla on voimassa oleva liikennelupa,`liikenneluvalla` yritykselle annettua asiakirjaa, jonka nojalla tämä voi kuljettaa matkustajia, postia ja/tai rahtia lentoteitse maksua ja/tai vuokraa vastaan,`yhteisön lentoliikenteen harjoittajalla` lentoliikenteen harjoittajaa, jolla on yhteisön lentoliikenteen harjoittajien toimiluvista 23 päivänä heinäkuuta 1992 annetun neuvoston asetuksen (ETY) N:o 2407/92 (*) mukainen jäsenvaltion myöntämä voimassaoleva liikennelupa,`kaikilla siviilikäytössä olevilla ääntä hitaammin lentävillä suihkukoneilla` kaikkia lentoliikenteen harjoittajien käytössä omistuksen tai minkä tahansa vähintään vuoden mittaisen vuokrasopimuksen perusteella olevia lentokoneita.(*) EYVL L 240, 24.8.1992, s. 1."2) Lisätään 2 artiklaan kohta seuraavasti:"4. Ennen 2 kohdassa tarkoitettua päivämäärää sellaisten siviilikäytössä olevien ääntä hitaammin lentävien suihkukoneiden liikennöintiä, jotka eivät ole 1 kohdan a alakohdan säännösten mukaisia, voidaan rajoittaa tai se voidaan kieltää kokonaan Berliini-Tegelin ja Berliini-Tempelhofin lentoasemilla."3) Muutetaan 3 artiklan b alakohta seuraavasti:"b) nämä lentokoneet oli rekisteröity liitteessä kunkin lentokoneen kohdalla mainitussa kehitysmaassa vertailuvuonna ja tähän maahan sijoittuneet luonnolliset tai oikeushenkilöt jatkavat niiden liikennöintiä välittömästi tai vuokrasopimuksen nojalla."4) Lisätään 3 artiklaan kohta seuraavasti:"Edellisessä kohdassa tarkoitettu poikkeus ei koske tapauksia, joissa lentokone on vuokrattu muuhun kuin liitteessä kyseisen lentokoneen yhteydessä mainittuun maahan asettautuneelle luonnolliselle henkilölle tai oikeushenkilölle."5) Korvataan 4 artiklassa, 5 artiklan c ja d alakohdassa sekä 6 artiklassa sana "lentoyhtiö" sanalla "lentoliikenteen harjoittaja".6) Muutetaan 7 artikla seuraavasti:"7 artikla1. Jäsenvaltiot saavat rajoittaa sellaisten lentokoneiden, jotka eivät ole liitteessä 16 olevan 3 luvun standardien mukaisia, rekisteristä poistamisen määrään, joka vastaa vuosittain korkeintaan kymmentä prosenttia yhteisön lentoliikenteen harjoittajien kaikkien siviilikäytössä olevien ääntä hitaampien suihkukoneiden määrästä.2. Jäsenvaltiot eivät saa soveltaa 2 artiklan 1 kohdan säännöksiä lentokoneisiin, jotka 1 kohdan mukaisesti pidetään edelleen jäsenvaltion rekisterissä.3. Jos jäsenvaltio on myöntänyt kolmannen maan rekisterissä oleville, kyseiseen jäsenvaltioon liikennöiville lentokoneille 1 ja 2 kohdassa mainittuja poikkeuksia vastaavan poikkeuksen ennen tämän direktiivin voimaantuloa, poikkeus voidaan edelleen hyväksyä edellyttäen, että lentoliikenteen harjoittaja täyttää vaaditut ehdot."7) Lisätään artiklat seuraavasti:"9 a artiklaLiitteen muutokset, jotka voivat osoittautua tarpeellisiksi 3 artiklan vaatimusten täysimääräisen noudattamisen varmistamiseksi, tehdään 9 b artiklan 2 kohdassa määriteltyä menettelyä noudattaen.9 b artikla1. Komissiota avustaa neuvoston teknisten sääntöjen ja hallinnollisten menettelyjen yhdenmukaistamisesta siviili-ilmailun alalla 16 päivänä joulukuuta 1991 annetulla asetuksella (ETY) N:o 3922/91 (*) asetettu komitea, joka toimii 2 kohdassa säädettyä menettelyä noudattaen.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. a) Komissio päättää suunnitelluista toimenpiteistä, jos ne ovat komitean lausunnon mukaiset.b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.(*) EYVL L 373, 31.12.1991, s. 4. asetus sellaisena kuin se on muutettuna asetuksella (EY) N:o 2176/96 (EYVL L 291, 14.11.1996, s. 15."8) Korvataan direktiivin 92/14/ETY liite tämän direktiivin liitteellä.2 artikla Seuraamusjärjestelmä Jäsenvaltioiden on säädettävä tämän direktiivin mukaisesti annettujen kansallisten määräysten rikkomista koskevista seuraamusjärjestelmistä ja toteutettava kaikki tarvittavat toimenpiteet näiden seuraamusten täytäntöönpanon varmistamiseksi. Säädettyjen seuraamusten on oltava tehokkaita, suhteellisia ja vaikuttavia. Jäsenvaltioiden on ilmoitettava näistä säännöksistä komissiolle viimeistään 1 päivänä maaliskuuta 1999 ja kaikista niitä koskevista myöhemmistä muutoksista mahdollisimman pian.3 artikla Täytäntöönpano 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään maaliskuuta 1999 mennessä. Niiden on viipymättä ilmoitettava tästä komissiolle.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Vuoden 1994 liittymisasiakirjan 168 artiklan ja sen liitteessä XIX olevan III kohdan mukaisesti Itävallan on saatettava voimaan tämän direktiivin noudattamisen edellyttämät toimenpiteet 1 päivään huhtikuuta 2002 mennessä.4 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.5 artikla Direktiivin osoittaminen Tämä direktiivi on osoitettu kaikille jäsenvaltioille.Tehty Brysselissä 30 päivänä maaliskuuta 1998.Neuvoston puolestaLORD SIMON of HIGHBURYPuheenjohtaja(1) EYVL C 309, 18.10.1996, s. 9(2) EYVL C 66, 3.3.1997, s. 4(3) Euroopan parlamentin lausunto, annettu 13. maaliskuuta 1997 (EYVL C 115, 14.4.1997, s. 24), neuvoston yhteinen kanta N:o 42/97, vahvistettu 9. lokakuuta 1997 (EYVL C 375, 10.12.1997, s. 25), ja Euroopan parlamentin päätös, tehty 13. tammikuuta 1998 (EYVL C 34, 2.2.1998).(4) EYVL L 76, 23.3.1992, s. 21(5) EYVL L 240, 24.8.1992, s. 8, asetus sellaisena kuin se on muutettuna vuoden 1994 liittymisasiakirjalla.LIITE "LIITELUETTELO LENTOKONEISTA, JOITA KOSKEE 3 ARTIKLAN MUKAINEN POIKKEUSHuomautus: Tässä liitteessä luetelluille lentokoneille myönnetään poikkeus Yhdistyneiden Kansakuntien hyväksymien politiikkojen ja tekemien päätösten (pakotteet, kauppasaarto jne.) asettamissa yleisissä puitteissa.>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>


Avis juridique important

|

32003L0049

Neuvoston direktiivi 2003/49/EY, annettu 3 päivänä kesäkuuta 2003, eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavasta yhteisestä verotusjärjestelmästä

Virallinen lehti nro L 157 , 26/06/2003 s. 0049 - 0054

Neuvoston direktiivi 2003/49/EY,annettu 3 päivänä kesäkuuta 2003,eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavasta yhteisestä verotusjärjestelmästäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 94 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon Euroopan talous- ja sosiaalikomitean lausunnon(3),sekä katsoo seuraavaa:(1) Yhtenäismarkkinoilla, joilla on kotimaisten markkinoiden ominaispiirteet, eri jäsenvaltioiden yhtiöiden välisiin liiketoimiin ei saa soveltaa epäedullisempia veroehtoja kuin joita sovelletaan saman jäsenvaltion yhtiöiden välisiin samoihin liiketoimiin.(2) Tämä vaatimus ei tällä hetkellä täyty korko- ja rojaltimaksujen osalta. Kansalliset verolait yhdessä mahdollisten kahdenvälisten tai monenvälisten sopimusten kanssa eivät ehkä aina varmista kaksinkertaisen verotuksen poistamista, ja niiden soveltaminen merkitsee usein kyseisille yhtiöille työläitä hallinnollisia muodollisuuksia ja kassavirtaongelmia.(3) On tarpeellista huolehtia siitä, että korko- ja rojaltimaksuja verotetaan jossakin jäsenvaltiossa kerran.(4) Tarkoituksenmukaisin tapa poistaa edellä mainitut muodollisuudet ja ongelmat ja varmistaa kansallisten ja rajojen ylitse tapahtuvien liiketoimien tasa-arvoinen verokohtelu on lakkauttaa korko- ja rojaltimaksujen verotus siinä jäsenvaltiossa, mistä ne ovat lähtöisin, riippumatta siitä, kannetaanko vero lähdeverona vai verotusmenettelyllä. On erityisen tarpeellista lakkauttaa nämä verot tällaisilta maksuilta eri jäsenvaltioista olevien lähiyhtiöiden samoin kuin tällaisten yhtiöiden kiinteiden toimipaikkojen välillä.(5) Järjestelyjä olisi sovellettava vain siihen korko- tai rojaltimaksujen määrään, josta maksajan ja tosiasiallisen edunsaajan välillä olisi sovittu erityisen suhteen puuttuessa.(6) Lisäksi on tarpeen jättää jäsenvaltioille mahdollisuus toteuttaa aiheellisia toimenpiteitä petosten tai väärinkäytösten estämiseksi.(7) Kreikalle ja Portugalille olisi talousarviosyistä sallittava siirtymäkausi, jotta ne voivat asteittain alentaa korko- ja rojaltimaksuista perittäviä veroja siitä riippumatta, kannetaanko ne lähdeverona vai verotusmenettelyllä, kunnes ne voivat soveltaa 1 artiklan säännöksiä.(8) Espanjan, joka on pannut alulle Espanjan teknologisen potentiaalin vahvistamista koskevan suunnitelman, olisi talousarviosyistä sallittava olla soveltamatta 1 artiklan säännöksiä rojaltimaksuihin siirtymäkauden ajan.(9) Kolmen vuoden kuluttua siitä, kun tämä direktiivi viimeistään on saatettava osaksi kansallista lainsäädäntöä, komission on tarpeellista antaa neuvostolle kertomus direktiivin toiminnasta, erityisesti sen soveltamisalan laajentamiseksi muihin yhtiöihin tai yrityksiin sekä koron ja rojaltien määritelmän alan arvioimiseksi korkoa ja rojalteja koskevien kansallisen lainsäädännön säännösten ja kahdenvälisten tai monenvälisten verosopimusten määräysten tarvittavan lähentämisen mukaisesti.(10) Ehdotetun toiminnan tavoitetta, joka on eri jäsenvaltioista olevien lähiyhtiöiden välisiin korko- ja rojaltimaksuihin sovellettavan yhteisen verotusjärjestelmän aikaansaaminen, ei voida riittävällä tavalla saavuttaa jäsenvaltioiden toimin, vaan se voidaan sen vuoksi paremmin saavuttaa yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen,ON ANTANUT TÄMÄN DIREKTIIVIN:1 artiklaSoveltamisala ja menettely1. Jäsenvaltiosta lähtöisin olevat korko- ja rojaltimaksut ovat vapaita kaikista siinä valtiossa näistä maksuista lähdeveroina tai lopullisessa verotuksessa kannettavista veroista, mikäli koron tai rojaltin tosiasiallinen edunsaaja on toisesta jäsenvaltiosta oleva yhtiö tai jostakin jäsenvaltiosta olevan yhtiön toisessa jäsenvaltiossa sijaitseva kiinteä toimipaikka.2. Jäsenvaltiosta olevan yhtiön tai jäsenvaltiossa sijaitsevan toisesta jäsenvaltiosta olevan yhtiön kiinteän toimipaikan suorittaman maksun katsotaan olevan lähtöisin kyseisestä jäsenvaltiosta (jäljempänä "lähdevaltio").3. Kiinteää toimipaikkaa pidetään koron tai rojaltin maksajana vain siltä osin kuin nämä maksut ovat kiinteän toimipaikan verotuksessa vähennyskelpoisia kustannuksia jäsenvaltiossa, jossa kiinteä toimipaikka sijaitsee.4. Jäsenvaltiosta olevaa yhtiötä pidetään koron tai rojaltin tosiasiallisena edunsaajana vain, jos se saa kyseiset maksut omaksi hyväkseen eikä välittäjänä, kuten jonkun toisen henkilön edustajana, uskottuna miehenä tai valtuutettuna asiamiehenä.5. Kiinteää toimipaikkaa pidetään koron tai rojaltin tosiasiallisena edunsaajana,a) jos velkasaatava, oikeus tai tiedon käyttö, jonka johdosta korko- tai rojaltimaksut aiheutuvat, tosiasiassa liittyy kyseiseen kiinteään toimipaikkaan; jab) jos korko- tai rojaltimaksut ovat kiinteälle toimipaikalle jonkin 3 artiklan a kohdan iii alakohdassa mainitun veron alaista tuloa siinä jäsenvaltiossa, jossa se sijaitsee, tai Belgiassa impôt des non-résidents/belasting der niet-verblfhouders -veron alaista tuloa tai Espanjassa Impuesto sobre la Renta de no Residentes -veron alaista tuloa tai sellaisen veron alaista tuloa, joka on samanlainen tai olennaisesti samanluonteinen ja joka kannetaan tämän direktiivin voimaantulopäivän jälkeen kyseisten tällä hetkellä suoritettavien verojen lisäksi tai niiden asemesta.6. Kun jäsenvaltiosta olevan yhtiön kiinteän toimipaikan katsotaan olevan koron tai rojaltin maksaja tai tosiasiallinen edunsaaja, mitään muuta kyseisen yhtiön osaa ei käsitellä kyseisen koron tai rojaltin maksajana tai tosiasiallisena edunsaajana tätä artiklaa sovellettaessa.7. Tätä artiklaa sovelletaan vain, jos yhtiö, joka on koron tai rojaltin maksaja tai jonka kiinteän toimipaikan katsotaan olevan maksaja, on etuyhteydessä yhtiöön, joka on kyseisen koron tai rojaltin tosiasiallinen edunsaaja tai jonka kiinteän toimipaikan katsotaan olevan kyseisen koron tai rojaltin tosiasiallinen edunsaaja.8. Tätä artiklaa ei sovelleta silloin, kun korot tai rojaltit maksaa jäsenvaltiosta olevan yhtiön kolmannessa valtiossa sijaitseva kiinteä toimipaikka tai ne maksetaan sille ja kun yhtiön liiketoimintaa kokonaan tai osittain harjoitetaan tämän kiinteän liiketoimipaikan kautta.9. Tämän artiklan säännökset eivät estä jäsenvaltiota verolainsäädäntöään soveltaessaan ottamasta huomioon kyseisestä valtiosta olevien yhtiöiden tai tällaisten yhtiöiden kiinteiden toimipaikkojen tai siinä valtiossa sijaitsevien kiinteiden toimipaikkojen saamia korkoja tai rojalteja.10. Jäsenvaltiolla on mahdollisuus olla soveltamatta tätä direktiiviä toisesta jäsenvaltiosta olevaan yhtiöön tai sellaisen yhtiön kiinteään toimipaikkaan, jos 3 artiklan b alakohdan mukaiset edellytykset eivät ole keskeytyksettä täyttyneet vähintään kahden vuoden ajan.11. Lähdevaltio voi edellyttää, että osoitetaan todistuksella tässä artiklassa ja 3 artiklassa asetettujen edellytysten täyttyminen koron tai rojaltin maksuhetkellä. Jos ei ole osoitettu tässä artiklassa asetettujen edellytysten täyttymistä maksuhetkellä, jäsenvaltiolla on oikeus vaatia lähdeveron perimistä.12. Lähdevaltio voi asettaa tämän direktiivin mukaisen vapautuksen ehdoksi, että se on tehnyt päätöksen, jolla kyseisenä ajankohtana myönnetään vapautus tässä artiklassa ja 3 artiklassa asetettujen edellytysten täyttymisen vahvistavan todistuksen nojalla. Vapautusta koskeva päätös on annettava kolmen kuukauden kuluessa siitä, kun todistus ja kaikki lähdevaltion kohtuudella vaatimat vahvistustiedot on annettu, ja se on voimassa vähintään vuoden ajan sen tekemisestä.13. Sovellettaessa 11 ja 12 kohtaa annettavan todistuksen on oltava kunkin maksusopimuksen osalta voimassa vähintään vuoden mutta enintään kolme vuotta sen antamispäivästä ja siinä on oltava seuraavat tiedot:a) todistus maksunsaajayhtiön verotuksellisesta kotipaikasta ja tarvittaessa sen jäsenvaltion veroviranomaisen vahvistama todistus kiinteän toimipaikan olemassaolosta, jossa maksunsaajayhtiön verotuksellinen kotipaikka on tai jossa kiinteä toimipaikka sijaitsee;b) se, että maksunsaajayhtiö on 4 kohdan mukainen tosiasiallinen edunsaaja, tai 5 kohdan mukaisten edellytysten olemassaolo, jos kiinteä toimipaikka on maksunsaajana;c) 3 artiklan a kohdan iii alakohdan mukaisten edellytysten täyttyminen maksunsaajayhtiön osalta;d) vähimmäisosakkuus tai vähimmäisääniosuutta koskeva peruste 3 artiklan b kohdan mukaisesti;e) d kohdassa tarkoitetun osakkuuden tai osuuden olemassaoloaika.Jäsenvaltiot voivat lisäksi edellyttää oikeudellista perustetta sopimuksen mukaisten maksujen osalta (esimerkiksi lainasopimus tai lisenssisopimus).14. Jos vapautusta koskevat edellytykset lakkaavat täyttymästä, maksun saavan yhtiön tai kiinteän toimipaikan on välittömästi ilmoitettava tästä maksun suorittavalle yhtiölle tai kiinteälle toimipaikalle ja, jos lähdevaltio näin vaatii, kyseisen valtion toimivaltaiselle viranomaiselle.15. Jos maksun suorittava yhtiö tai kiinteä toimipaikka on perinyt lähdeveroa, josta tämän artiklan nojalla pitää vapauttaa, voidaan vaatia tämän lähdeveron palauttamista. Lähdevaltio voi edellyttää 13 kohdassa mainittuja tietoja. Palauttamista koskeva hakemus on esitettävä säädetyssä määräajassa. Määräajan on oltava vähintään kaksi vuotta siitä päivästä, jolloin korot tai rojaltit maksetaan.16. Lähdevaltion on palautettava liikaa peritty lähdevero vuoden kuluessa hakemuksen ja jäsenvaltion kohtuudella vaatimien vahvistustietojen vastaanottamisesta. Jos lähdeveroa ei ole palautettu tämän määräajan kuluessa, saajayhtiöllä tai kiinteällä toimipaikalla on mainitun vuoden kuluttua oikeus saada palautetulle verolle korkoa, joka vastaa lähdevaltion kansallisen lainsäädännön mukaisesti vastaavissa tapauksissa sovellettavaa kansallista korkokantaa.2 artiklaKorkojen ja rojaltien määritelmäTätä direktiiviä sovellettaessa:a) ilmaisulla "korko" tarkoitetaan tuloa kaikenlaisista velkasaatavista, riippumatta siitä, onko niiden vakuutena kiinnitys ja liittyykö niihin oikeus osuuteen velallisen voitosta, ja erityisesti arvopaperien tuottoa ja joukkovelkakirjojen tai obligaatioiden tuottoa mukaan lukien tällaisiin arvopapereihin, joukkovelkakirjoihin tai obligaatioihin liittyvät emissiovoitot ja palkkiot. Maksun viivästymisen johdosta maksettavia sakkomaksuja ei pidetä korkoina;b) ilmaisulla "rojaltit" tarkoitetaan kaikenlaisia maksuja, jotka saadaan vastikkeeksi kirjallisen, taiteellisen tai tieteellisen teoksen, mukaan lukien elokuvien ja tietokoneohjelmien, tekijänoikeuden, patentin, tavaramerkin, mallin, suunnitelman, salaisen kaavan tai menetelmän käytöstä tai käyttöoikeudesta taikka teollis-, kaupallis- tai tieteellisluonteisesta kokemusperäisestä tiedosta. Maksut teollisten, kaupallisten tai tieteellisten laitteiden käytöstä tai käyttöoikeudesta katsotaan rojalteiksi.3 artiklaYhtiön, lähiyhtiön ja kiinteän toimipaikan määritelmäTätä direktiiviä sovellettaessa:a) ilmaisulla "jäsenvaltiosta oleva yhtiö" tarkoitetaan yhtiötä,i) jonka yhtiömuoto on jokin liitteessä esitetyistä; jaii) jolla jäsenvaltion verolainsäädännön mukaan katsotaan olevan tässä jäsenvaltiossa verotuksellinen kotipaikka ja jonka verotuksellisen kotipaikan ei katsota kolmannen valtion kanssa kaksinkertaisen tuloverotuksen välttämiseksi tehdyn sopimuksen mukaan olevan yhteisön ulkopuolella; jaiii) jota koskee, ilman oikeutta verovapauteen, jokin seuraavista veroista tai vero, joka on samanlainen tai olennaisesti samankaltainen ja joka määrätään tämän direktiivin voimaantulon jälkeen seuraavien olemassa olevien verojen lisäksi tai niiden asemesta:- impôt des sociétés/vennootschapsbelasting Belgiassa,- selskabsskat Tanskassa,- Körperschaftsteuer Saksassa,- φόρος εισοδήματος νομικών προσώπων Kreikassa,- impuesto sobre sociedades Espanjassa,- impôt sur les sociétés Ranskassa,- corporation tax Irlannissa,- imposta sul reddito delle persone giuridiche Italiassa,- impôt sur le revenu des collectivités Luxemburgissa,- vennootschapsbelasting Alankomaissa,- Körperschaftsteuer Itävallassa,- imposto sobre o rendimento da pessoas colectivas Portugalissa,- yhteisöjen tulovero/imkomstskatten för samfund Suomessa,- statlig inkomstskatt Ruotsissa,- corporation tax Yhdistyneessä kuningaskunnassa;b) yhtiötä pidetään toisen yhtiön "lähiyhtiönä", josi) ensiksi mainittu yhtiö omistaa välittömästi vähintään 25 prosenttia toisen yhtiön pääomasta; taiii) toinen yhtiö omistaa välittömästi vähintään 25 prosenttia ensiksi mainitun yhtiön pääomasta, taiiii) kolmas yhtiö omistaa välittömästi vähintään 25 prosenttia sekä ensiksi mainitun yhtiön pääomasta että toisen yhtiön pääomasta.Omistus voi koskea ainoastaan yhtiöitä, joiden kotipaikka on yhteisössä.Jäsenvaltioilla on kuitenkin mahdollisuus korvata pääomaomistuksen vähimmäismäärän peruste vähimmäisääniosuuden perusteella;c) ilmaisulla "kiinteä toimipaikka" tarkoitetaan jäsenvaltiossa sijaitsevaa kiinteää liikepaikkaa, jonka kautta toisesta jäsenvaltiosta olevan yhtiön liiketoimintaa osaksi tai kokonaan harjoitetaan.4 artiklaKorkoina tai rojalteina maksettujen maksujen poissulkeminen1. Lähdevaltio ei ole velvollinen takaamaan tämän direktiivin suomia etuja seuraavissa tapauksissa:a) maksut, joita käsitellään voitonjakona tai pääoman takaisinmaksuna lähdevaltion lainsäädännön nojalla;b) maksut velkasaatavista, joihin liittyy oikeus osuuteen velallisen voitoista;c) maksut velkasaatavista, jotka antavat velkojalle oikeuden vaihtaa oikeutensa korkoon oikeuteen osallistua velallisen voittoihin;d) maksut velkasaatavista, joihin ei sisälly määräyksiä pääoman takaisinmaksusta tai joiden takaisinmaksu on määrä suorittaa yli 50 vuoden kuluttua velan antopäivästä.2. Jos koron tai rojaltin maksajan ja tosiasiallisen edunsaajan välisen tai toisen niistä ja jonkun kolmannen henkilön välisen erityisen suhteen vuoksi koron tai rojaltien määrä ylittää sen määrän, josta maksaja ja tosiasiallinen edunsaaja olisivat tällaisen suhteen puuttuessa sopineet, tämän direktiivin säännöksiä sovelletaan vain viimeksi mainittuun määrään.5 artiklaVilppi ja väärinkäytökset1. Tämä direktiivi ei estä soveltamasta kansallisia säännöksiä tai sopimukseen perustuvia määräyksiä petosten tai väärinkäytösten torjumiseksi.2. Jäsenvaltiot voivat evätä tämän direktiivin suomat edut tai kieltäytyä soveltamasta tätä direktiiviä sellaisten liiketoimien osalta, joiden pääasiallisena tarkoituksena tai yhtenä pääasiallisena tarkoituksena on veron kiertäminen, veron välttäminen tai väärinkäytökset.6 artiklaKreikkaa, Espanjaa ja Portugalia koskevat siirtymäsäännöt1. Kreikka ja Portugali voivat jättää soveltamatta 1 artiklan säännöksiä säästöjen tuottamien korkotulojen verotuksesta 3 päivänä kesäkuuta 2003 annetun neuvoston direktiivin 2003/48/EY(4) 17 artiklan 2 ja 3 kohdassa tarkoitettuun soveltamisen alkamispäivään saakka. Kahdeksan vuoden siirtymäkauden aikana, joka alkaa mainittuna päivänä, toisesta jäsenvaltiosta olevalle lähiyhtiölle tai jostakin jäsenvaltiosta olevan lähiyhtiön toisessa jäsenvaltiossa sijaitsevalle kiinteälle toimipaikalle maksettaviin korkoihin tai rojalteihin sovellettava verokanta ei saa ylittää kymmentä prosenttia neljän ensimmäisen vuoden aikana eikä viittä prosenttia neljän viimeisen vuoden aikana.Espanja voi - ainoastaan rojaltimaksujen osalta - jättää soveltamatta 1 artiklan säännöksiä direktiivin 2003/48/EY 17 artiklan 2 ja 3 kohdassa tarkoitettuun soveltamisen alkamispäivään saakka. Kuuden vuoden siirtymäkauden aikana, joka alkaa mainittuna päivänä, toisesta jäsenvaltiosta olevalle lähiyhtiölle tai jostakin jäsenvaltiosta olevan lähiyhtiön toisessa jäsenvaltiossa sijaitsevalle kiinteälle toimipaikalle maksettaviin rojalteihin sovellettava verokanta ei saa ylittää kymmentä prosenttia.Näistä siirtymäsäännöistä huolimatta sovelletaan kuitenkin edelleen Kreikan, Espanjan tai Portugalin ja muiden jäsenvaltioiden välillä tehdyissä kahdenvälisissä sopimuksissa mahdollisesti määrättyä, ensimmäisessä tai toisessa alakohdassa tarkoitettua alempaa verokantaa. Neuvosto voi komission ehdotuksesta ennen tässä kohdassa mainittujen siirtymäkausien päättymistä yksimielisesti päättää mainittujen siirtymäkausien mahdollisesta pidentämisestä.2. Jos jäsenvaltiosta oleva yhtiö tai jostakin jäsenvaltiosta olevan yhtiön kyseisessä jäsenvaltiossa sijaitseva kiinteä toimipaikka:- saa korkoa tai rojalteja Kreikasta tai Portugalista olevalta lähiyhtiöltä,- saa rojalteja Espanjasta olevalta lähiyhtiöltä,- saa korkoa tai rojalteja jostakin jäsenvaltiosta olevan lähiyhtiön Kreikassa tai Portugalissa sijaitsevalta kiinteältä toimipaikalta, tai- saa rojalteja jostakin jäsenvaltiosta olevan lähiyhtiön Espanjassa sijaitsevalta kiinteältä toimipaikalta,ensiksi mainitun jäsenvaltion on hyväksyttävä tästä tulosta Kreikassa, Espanjassa tai Portugalissa 1 kohdan mukaisesti maksettua veroa vastaava määrä vähennyksenä sen yhtiön tai kiinteän toimipaikan tuloverosta, joka on saanut kyseisen tulon.3. 2 kohdassa säädetyn vähennyksen ei kuitenkaan tarvitse ylittää pienempää seuraavista määristä:a) Kreikassa, Espanjassa tai Portugalissa tällaisesta tulosta 1 kohdan nojalla maksettava vero, taib) koron tai rojaltin saaneen yhtiön tai kiinteän toimipaikan ennen vähennystä lasketusta tuloverosta se osa, joka johtuu näistä maksuista sen jäsenvaltion kansallisen lainsäädännön nojalla, josta kyseinen yhtiö on tai jossa kiinteä toimipaikka sijaitsee.7 artiklaTäytäntöönpano1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2004. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava kirjallisina komissiolle tämän direktiivin soveltamisalalla antamansa keskeiset kansalliset säännökset sekä vastaavuustaulukko tämän direktiivin säännösten ja annettujen kansallisten säännösten välillä.8 artiklaTarkistaminen31 päivään joulukuuta 2006 mennessä komissio antaa neuvostolle kertomuksen tämän direktiivin toiminnasta erityisesti sen soveltamisalan laajentamiseksi muihin kuin 3 artiklassa ja liitteessä tarkoitettuihin yhtiöihin tai yrityksiin.9 artiklaRajaamislausekeTämä direktiivi ei vaikuta niiden kansallisten säännösten tai sopimukseen perustuvien määräysten soveltamiseen, jotka menevät pitemmälle kuin tämän direktiivin säännökset ja joiden tarkoituksena on korkojen ja rojaltien kaksinkertaisen verotuksen poistaminen tai lieventäminen.10 artiklaVoimaantuloTämä direktiivi tulee voimaan sinä päivänä, jona se julkaistaan Euroopan unionin virallisessa lehdessä.11 artiklaVastaanottajatTämä direktiivi on osoitettu kaikille jäsenvaltioille.Tehty Luxemburgissa 3 päivänä kesäkuuta 2003.Neuvoston puolestaPuheenjohtajaN. Christodoulakis(1) EYVL C 123, 22.4.1998, s. 9.(2) EYVL C 313, 12.10.1998, s. 151.(3) EYVL C 284, 14.9.1998, s. 50.(4) Ks. tämän virallisen lehden sivu 38.LIITELuettelo direktiivin 3 artiklan a kohdassa tarkoitetuista yhtiöistäa) Belgian lainsäädännön mukaiset "naamloze vennootschap"/"société anonyme", "commanditaire vennootschap op aandelen"/"société en commandite par actions", "besloten vennootschap met beperkte aansprakelijkheid"/"société privée à responsabilité limitée" -nimiset yhtiöt sekä julkisoikeudelliset yksiköt, jotka toimivat yksityisoikeuden alaisina;b) Tanskan lainsäädännön mukaiset "aktieselskab" ja "anpartsselskab" -nimiset yhtiöt;c) Saksan lainsäädännön mukaiset "Aktiengesellschaft", "Kommanditgesellschaft auf Aktien", "Gesellschaft mit beschränkter Haftung" ja "bergrechtliche Gewerkschaft" -nimiset yhtiöt;d) Kreikan lainsäädännön mukaiset "ανώνυμη εταιρία" -nimiset yhtiöt;e) Espanjan lainsäädännön mukaiset "sociedad anónima", "sociedad comanditaria por acciones", "sociedad de responsabilidad limitada" -nimiset yhtiöt sekä julkisoikeudelliset yksiköt, jotka toimivat yksityisoikeuden alaisina;f) Ranskan lainsäädännön mukaiset "société anonyme", "société en commandite par actions", "société à responsabilité limitée" -nimiset yhtiöt sekä teollis- ja kaupallisluonteiset julkiset laitokset ja yritykset;g) Irlannin lainsäädännön mukaiset "public companies limited by shares or by guarantee", "private companies limited by shares or by guarantee" -nimiset yhtiöt, "Industrial and Provident Societies Acts" -järjestelmän mukaan rekisteröidyt laitokset tai "Building Societies Acts" -järjestelmän mukaan rekisteröidyt "building society" -yhtiöt;h) Italian lainsäädännön mukaiset "società per azioni", "società in accomandita per azioni", "società a responsabilità limitata" -nimiset yhtiöt sekä teollista ja kaupallista toimintaa harjoittavat julkiset ja yksityiset yksiköt;i) Luxemburgin lainsäädännön mukaiset "société anonyme", "société en commandite par actions" ja "société à responsabilité limitée" -nimiset yhtiöt;j) Alankomaiden lainsäädännön mukaiset "naamloze vennootschap" ja "besloten vennootschap met beperkte aansprakelijkheid" -nimiset yhtiöt;k) Itävallan lainsäädännön mukaiset "Aktiengesellschaft" ja "Gesellschaft mit beschränkter Haftung" -nimiset yhtiöt;l) Portugalin lainsäädännön mukaisesti perustetut kaupalliset yhtiöt tai kaupallisen yhtiön muodossa toimivat siviilioikeudelliset yhtiöt sekä osuuskunnat ja julkiset yritykset;m) Suomen lainsäädännön mukaiset "osakeyhtiö/aktiebolag", "osuuskunta/andelslag", "säästöpankki/sparbank" sekä "vakuutusyhtiö/försäkringsbolag" -nimiset yhtiöt;n) Ruotsin lainsäädännön mukaiset "aktiebolag" ja "försäkringsaktiebolag" -nimiset yhtiöt;o) Yhdistyneen kuningaskunnan lainsäädännön mukaisesti perustetut yhtiöt.